**Likumprojekta “Grozījumi likumā “Par narkotisko un psihotropo vielu un zāļu likumīgās aprites kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi likumā “Par narkotisko un psihotropo vielu un zāļu likumīgās aprites kārtību”” (turpmāk - projekts) mērķis ir:1. nodrošināt attiecīgo Eiropas Savienības regulu narkotiku prekursoru jomā piemērošanu;
2. sniegt iespēju Latvijas komersantiem savā komercdarbībā rūpnieciskiem mērķiem izmantot šobrīd Latvijā kontrolējamo narkotisko vielu, psihotropo vielu un prekursoru II un III sarakstā iekļautās vielas vai šo vielu atvasinājumus, izomērus, struktūranalogus, aktīvos metabolītus, esterus, ēterus un sāļus (ieskaitot izomēru, struktūranalogu, aktīvo metabolītu, esteru un ēteru sāļus);
3. pārņemt Eiropas Parlamenta un Padomes 2017.gada 15.novembra direktīvu 2017/2103, ar ko groza Padomes Pamatlēmumu 2004/757/TI, lai narkotiskās vielas definīcijā iekļautu jaunas psihoaktīvas vielas, un atceļ Padomes Lēmumu 2005/387/TI[[1]](#footnote-1).

Likumprojekts stājas spēkā 2018.gada 1.decembrī vienlaikus ar likumu “Par likuma “Par prekursoriem” atzīšanu par spēku zaudējušu”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts pēc Veselības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Prekursoru apriti Eiropas Savienībā jau vairāk kā desmit gadus reglamentē šādi divi galvenie Eiropas Savienības tiesību akti – Eiropas Parlamenta un Padomes 2004.gada 11.februāra Regula (EK) Nr.273/2004 par narkotisko vielu prekursoriem (turpmāk – regula Nr.273/2004) un Padomes 2004.gada 22.decembra Regula (EK) Nr.111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešajām valstīm (turpmāk – regula Nr.111/2005). Šīs abas regulas papildināja īstenošanas regula – Komisijas 2005.gada 27.jūlija regula (EK) Nr.1277/2005 par īstenošanas noteikumiem Eiropas Parlamenta un Padomes Regulai (EK) Nr.273/2004 par narkotisko vielu prekursoriem un Padomes Regulai (EK) Nr.111/2005, ar ko izstrādā noteikumus narkotisko vielu prekursoru tirdzniecības starp Kopienu un trešām valstīm uzraudzībai.Pēdējie grozījumi likumā „Par prekursoriem” tika izdarīti ar 2010.gada 28.oktobra likumu nolūkā saskaņot likuma normas ar regulu normām, kā arī nodrošināt regulas normu piemērošanu. Kopš tā laika ir veikti grozījumi abās pamata regulās – ar Eiropas Parlamenta un Padomes 2013.gada 20.novembra regulu (ES) Nr.1258/2013, ar ko groza Regulu (EK) Nr.273/2004 par narkotisko vielu prekursoriem, un Eiropas Parlamenta un Padomes 2013.gada 20.novembra regulu (ES) Nr.1259/2013, ar kuru groza Padomes Regulu (EK) Nr.111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešām valstīm. Ir pieņemta arī viena deleģētā regula – Komisijas 2015.gada 24.aprīļa deleģētā regula (ES) Nr.2015/1011 ar kuru papildina Eiropas Parlamenta un Padomes Regulu (EK) Nr.273/2004 par narkotisko vielu prekursoriem un Padomes Regulu (EK) Nr.111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Savienību un trešām valstīm, un ar kuru atceļ Komisijas Regulu (EK) Nr.1277/2005 (turpmāk – deleģētā regula Nr.2015/1011) un viena īstenošanas regula – Komisijas 2015.gada 25.jūnija īstenošanas regula (ES) Nr.2015/1013 ar ko paredz noteikumus attiecībā uz Eiropas Parlamenta un Padomes Regulu (EK) Nr.273/2004 par narkotisko vielu prekursoriem un Padomes Regulu (EK) Nr.111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecības starp Savienību un trešām valstīm (turpmāk – īstenošanas regula Nr.2015/1013).Tā kā šobrīd spēkā esošie Eiropas Savienības sekundārie tiesību akti jau daudz detalizētāk regulē prekursoru apriti, daudzas likuma „Par prekursoriem” normas dublē regulu normas, un tādēļ tās ir nepieciešams svītrot no likuma. Šādi likuma grozījumi skartu vairāk par 50% no likuma teksta, turklāt pēc attiecīgo normu izslēgšanas no likuma prekursoru jomu pēc būtības regulētu tikai trīs patstāvīgas normas, kas ir nepietiekami, lai no tām izveidotu atsevišķu likumu. Tādēļ prekursoru jomas nacionālo regulējumu ir nepieciešams iekļaut citā, radniecīgā normatīvā aktā – likumā “Par narkotisko un psihotropo vielu un zāļu likumīgās aprites kārtību” (turpmāk - likums), izdarot tajā attiecīgus grozījumus.Regulas 273/2004 10.panta 2.punkts nosaka, ka katra dalībvalsts var pieņemt pasākumus, kas ir vajadzīgi, lai kompetentās iestādes varētu kontrolēt un uzraudzīt aizdomīgus darījumus, kas saistīti ar neklasificētām vielām. Savukārt regulas 111/2005 26.panta 3.b punkts nosaka, ka ikviena dalībvalsts var pieņemt pasākumus, kas nepieciešami, lai ļautu tās kompetentajām iestādēm kontrolēt un uzraudzīt aizdomīgus darījumus, kas saistīti ar neklasificētām vielām.Ņemot vērā visu augstāk minēto, ir nepieciešams papildināt likuma I. nodaļu ar dažiem vispārīgiem noteikumiem par prekursoru un neklasificēto vielu apriti, kā arī izveidot atsevišķu VII.1 nodaļu par prekursoriem un neklasificētajām vielām, tai skaitā:1) precizēt jēdziena „prekursori” definīciju, izslēdzot no tās atsauci uz regulas 273/2004 2.panta „b” apakšpunktu un regulas 111/2005 2.panta „b” apakšpunktu – neklasificētām vielām – jo prekursoru jēdziens būtu attiecināms tikai uz klasificētām vielām šo regulu izpratnē (likumprojekta 2.pants);2) papildināt likumu ar terminiem “prekursoru operators” un “prekursoru lietotājs”. Regulā Nr.273/2004 ir atsevišķi izdalīti prekursoru lietotāji, paredzot arī atšķirīgus pienākumus operatoram un lietotājam (likumprojekta 2.pants);3) precizēt likuma mērķus (likumprojekta 3.pants);4) precizēt likumā lietotās atsauces uz regulām, svītrojot atsauci uz regulu Nr.1277/2005 un papildinot ar atsaucēm uz deleģēto regulu Nr.2015/1011 un īstenošanas regulu Nr.2015/1013 (likumprojekta 4.pants);5) izslēgt 3.panta otrās daļas piekto teikumu, jo likumu “Par prekursoriem” ir paredzēts atcelt (likumprojekta 5.pants);6) precizēt kādus lēmumu pieņem Zāļu valsts aģentūra (turpmāk - aģentūra) (likumprojektā paredzētā likuma 42.1 panta pirmā daļa), kā arī šo lēmumu apstrīdēšanas un pārsūdzēšanas kārtību (likumprojektā paredzētā likuma 42.1 panta otrā un trešā daļa);7) precizēt prekursoru operatoru pienākumus, kā arī dod deleģējumu Ministru kabinetam noteikt informāciju, ko prekursoru operators sniedz aģentūrai par saviem darījumiem ar prekursoriem, kā arī šīs informācijas sniegšanas kārtību (likumprojektā paredzētā likuma 42.2 pants);7) precizēt aģentūras funkcijas (likumprojektā paredzētā likuma 42.3 panta pirmā daļa);8) precizēt Veselības inspekcijas (turpmāk - inspekcija) funkcijas (likumprojektā paredzētā likuma 42.3 panta otrā daļa);9) precizēt Valsts ieņēmumu dienesta funkcijas (likumprojektā paredzētā likuma 42.3 panta trešā daļa);10) precizēt Valsts policijas funkcijas (likumprojektā paredzētā likuma 42.3 panta ceturtā daļa);11) dot deleģējumu Ministru kabinetam noteikt neklasificēto vielu aprites kārtību un informāciju, ko personas sniedz Zāļu valsts aģentūrai par saviem darījumiem ar neklasificētām vielām, kā arī šīs informācijas sniegšanas kārtību;Valsts policija un Valsts ieņēmumu dienests ziņojumus ANO Starptautiskajai narkotiku kontroles padomei par aizturētiem prekursoriem un neklasificētām vielām sniedz, izmantojot PICS sistēmu (*Precursors Incident Communication System - PICS*), kas ir drošs tiešsaistes instruments, ko ir izveidojusi un uztur Starptautiskā narkotiku kontroles padome (*INCB – International Narcotics Control Board*), un kas sniedz iespēju reālā laikā apmainīties ar informāciju starp valstu kompetentajam iestādēm par incidentiem ar prekursoriem. Valsts pārvaldes iestādēm, kuras vēlas pieeju PICS, ir jāvēršas INCB, rakstot uz incb.pics@un.org. Piekļuve PICS ir caur tīmekļa vietni https://pics.incb.org/)Noteikumi un procedūras, ko piemēro precēm, kuras ieved Savienības muitas teritorijā vai izved no tās (tai skaitā prekursoriem, neklasificētajām vielām, narkotiskajām un psihotropajām vielām un zālēm), ir noteikti Eiropas Parlamenta un Padomes 2013.gada 9.oktobra regulā (ES) Nr.952/2013, ar ko izveido Savienības Muitas kodeksu (turpmāk – Regula Nr.952/2013).Regulas Nr.952/2013 5.panta 1.punktā noteikts, ka “muitas dienesti” ir dalībvalstu muitas administrācijas, kas ir atbildīgas par tiesību aktu muitas jomā piemērošanu, un citas iestādes, kam saskaņā ar valsts tiesību aktiem piešķirtas pilnvaras piemērot konkrētus tiesību aktus muitas jomā. Muitas likuma 3.panta pirmajā daļā noteikts, ka Regulas Nr.952/2013 5.panta 1.punkta izpratnē muitas administrācija Latvijas Republikā ir Valsts ieņēmumu dienests. Valsts ieņēmumu dienesta uzdevumi muitas politikas īstenošanā ir noteikti likuma “Par Valsts ieņēmumu dienestu” 11.pantā, kura pirmajā daļā ir noteikts, ka preču un citu priekšmetu muitas kontrole, to aplikšana ar ievedmuitas nodokli un izvedmuitas nodokli, tā iekasēšana un muitas kontroles noformēšana, kā arī valsts ekonomiskās robežas aizsardzība ir tikai muitas lieta. Savukārt minētā panta otrās daļas 1.punktā noteikts, ka īstenojot muitas politiku, muitas iestāžu uzdevumi ir kontrolēt muitas lietās pieņemto normatīvo aktu ievērošanu un novērst muitas noteikumu pārkāpumus saistībā ar preču pārvietošanu pāri valsts robežai. Līdz ar to Valsts ieņēmumu dienesta kompetence attiecībā uz preču muitas uzraudzību ir noteikta citos normatīvajos aktos.Tādēļ saskaņā ar Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 3.2.apakšpunktā noteikto – ka normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu – likumprojektā netiek atrunāti Valsts ieņēmumu dienesta uzdevumi attiecībā uz prekursoru un narkotisko un psihotropo vielu un zāļu sūtījumu kontroli.Likuma 1.panta 3.punktā ir nepieciešams labot jēdziena “imports” skaidrojumu, svītrojot vārdus “ievedot no Latvijas teritorijas”, jo esošā skaidrojuma redakcija ir pretrunīga.Ir jāpaplašina likuma “Par prekursoriem” 6.pantā Ministru kabinetam dotais deleģējums noteikt operatoru reģistrēšanas un licencēšanas kārtību, papildinot to ar prasību noteikšanu prekursoru uzglabāšanai, kā arī informācijas par darījumiem ar prekursoriem sniegšanas kārtību un apjomu aģentūrai (likumprojektā paredzētā likuma 42.1 panta ceturtā daļa un 42.2 panta otrā daļa).Tā kā šobrīd spēkā esošie Eiropas Savienības sekundārie tiesību akti neregulē darbības ar neklasificētām vielām, atstājot šo jautājumu regulēt dalībvalstīm pašām savos nacionālajos normatīvajos aktos, ir nepieciešams regulēt neklasificēto vielu apriti. Neklasificētas vielas definīcijas ir dota regulas 273/2004 2.panta b) apakšpunktā. Regulas 273/2004 9.pants nosaka, ka Eiropas Komisija izstrādā un atjaunina pamatnostādnes, lai sekmētu sadarbību starp kompetentajām iestādēm, uzņēmējiem un ķīmijas rūpniecības nozari, jo īpaši attiecībā uz neklasificētām vielām, un šīs pamatnostādnes ietver informāciju par to, kā jāatklāj un kā jāziņo par aizdomīgiem darījumiem, pastāvīgi atjaunināmu neklasificētu vielu sarakstu (*EU Voluntary Monitoring List of non-scheduled substances*), lai ķīmijas rūpniecības nozare varētu pārraudzīt šādu vielu tirdzniecību, kā arī citu informāciju, ko uzskata par noderīgu. Ir nepieciešams radīt nacionālo regulējumu neklasificēto vielu kontrolei un izņemšanai (likumprojektā paredzētais likuma 42.4 pants). Eiropas Komisijas neklasificēto vielu saraksts netiek ietverts kādā tiesību aktā, kā arī tas netiek publicēts tādā kārtībā kā Eiropas Savienības tiesību akti (pieejams angļu valodā šeit: <https://www.zva.gov.lv/sites/default/files/inline-files/Neklasificeto_vielu_saraksts_102017_0.pdf>). Tādēļ ZVA ir nepieciešams veidot un uzturēt atsevišķu Latvijas neklasificēto vielu sarakstu, kas ir balstīts minētajā Eiropas Komisijas veidotajā sarakstā, kā arī publicēt to savā tīmekļa vietnē, lai tas būtu pieejams sabiedrībai. Ir paredzēts, ka līdzīgi kā Eiropas Komisijas saraksts, tas sastāvēs no A un B daļas. A daļā tiks iekļautas vielas, kuras parasti tiek plaši izmantotas dažādās tautsaimniecības nozarēs, bet kuras var arī izmantot narkotisko un psihotropo vielu izgatavošanai. B daļā tiks iekļautas vielas, par kurām nav informācijas, ka tās tautsaimniecībā vispār kaut kur likumīgi var izmantot. Līdz ar to arī likumprojektā tiek noteikts, ka Latvijas teritorijā ir aizliegts ievest vielas, kuras ir iekļautas Latvijā kontrolējamo neklasificēto vielu saraksta B daļā, un, ja Valsts ieņēmumu dienests, veicot muitas kontroles pasākumus, konstatē vielu, kas ir iekļauta Latvijā kontrolējamo neklasificēto vielu saraksta B daļā, to konfiscē un iznīcina normatīvajos aktos par muitas lietām noteiktajā kārtībā. Attiecībā uz A daļu mehānisms ir pretējs, nosakot, ka Latvijas teritorijā ir aizliegts ievest vielas, kuras ir iekļautas Latvijā kontrolējamo neklasificēto vielu saraksta A daļā un par kurām ir pamats uzskatīt, ka to izmantošanas mērķis ir izgatavot narkotiskās vai psihotropās vielas. Ja Valsts ieņēmumu dienests, veicot muitas kontroles pasākumus konkrētam sūtījumam, pamatojoties uz tiesībaizsardzības iestāžu vai citu par narkotisko vai psihotropo vielu uzraudzību vai kontroli atbildīgo iestāžu saņemto informāciju, konstatē vielu, kas ir iekļauta Latvijā kontrolējamo neklasificēto vielu saraksta A daļā, un ir pamats uzskatīt, ka tās izmantošanas mērķis ir narkotisko vai psihotropo vielu izgatavošana, to konfiscē un iznīcina normatīvajos aktos par muitas lietām noteiktajā kārtībā.Latvijā kontrolējamo narkotisko vielu un psihotropo vielu sarakstus nosaka Ministru kabineta 2005. gada 8. novembra noteikumi Nr. 847 „Noteikumi par Latvijā kontrolējamajām narkotiskajām vielām, psihotropajām vielām un prekursoriem” (turpmāk – MK noteikumi Nr. 847), kas izstrādāti saskaņā ar Apvienoto Nāciju Organizācijas 1961. gada 30. marta Vienoto Konvenciju par narkotiskajām vielām (grozīta ar 1972. gada Protokolu, ar ko groza 1961. gada 30. marta Vienoto Konvenciju par narkotiskajām vielām), 1971. gada 21. februāra Konvenciju par psihotropām vielām un 1988. gada 19. decembra Konvenciju pret narkotisko un psihotropo vielu nelegālu apriti.1961. gada 30. marta Vienotās konvencijas par narkotiskajām vielām 39. pantā, 1971. gada 21. februāra Konvencijas par psihotropām vielām 23. pantā, kā arī 1988. gada 19. decembra Konvencijas pret narkotisko un psihotropo vielu nelegālu apriti 24. pantā ir noteikts, ka valstīm ir tiesības pieņemt stingrākus pasākumus nekā noteikts šajās Konvencijās, ja tās uzskata šādus pasākumus par vēlamiem vai nepieciešamiem narkotisko un psihotropo vielu nelegālā apgrozījuma novēršanai vai likvidēšanai, kā arī, lai aizsargātu sabiedrības veselību un labklājību.Piemēram, pamatojoties uz iepriekš minēto, Latvijas kontrolējamo narkotisko vielu un psihotropo vielu II sarakstā ir iekļauta viela gamma-hidroksibutirskābe (turpmāk – GHB), tostarp MK noteikumos Nr. 847 ir noteikts, ka narkotisko un psihotropo zāļu un vielu apriti regulējošos normatīvajos aktos noteiktajā kārtībā Latvijā kontrolē Latvijā kontrolējamo narkotisko vielu, psihotropo vielu un prekursoru I, II vai III sarakstā iekļauto narkotisko un psihotropo vielu atvasinājumus, izomērus, struktūranalogus, aktīvos metabolītus, esterus, ēterus un sāļus (arī izomēru, struktūranalogu, aktīvo metabolītu, esteru un ēteru sāļus). Līdz ar to kontrolei pakļauts ir arī GHB cikliskais esteris gamma-butirolaktons (turpmāk – GBL). Viela GBL Latvijā ir pakļauta kontrolei, jo tā var tikt izmantota apreibināšanās nolūkiem. Vienlaikus saskaņā ar Latvijas Vides, ģeoloģijas un meteoroloģijas centra sniegto informāciju viela GBL tiek plaši izmantota arī industriāliem mērķiem tādās jomās, kā čuguna liešanā, metāla lējumu, elektromotoru, ģeneratoru un transformatoru ražošanā, printeru kārtridžu tintēs un tīrīšanas līdzekļos drukas industrijā. Lai sniegtu iespēju Latvijas komersantiem savā komercdarbībā rūpnieciskiem mērķiem izmantot šobrīd Latvijā kontrolējamās narkotiskās vielas, ir nepieciešams veikt šādus grozījumus likumā:1) Papildināt likumu ar jaunu 7.1 pantu, kurā noteikt, ka:a) gadījumos, kad II un III sarakstā iekļautās vielas vai šo vielu atvasinājumi, izomēri, struktūranalogi, aktīvie metabolīti, esteri, ēteri un sāļi (ieskaitot izomēru, struktūranalogu, aktīvo metabolītu, esteru un ēteru sāļus) nepieciešamas izmantošanai rūpniecībā (izņemot farmaceitiskiem mērķiem), persona saņem Zāļu valsts aģentūras atļauju šo vielu apritei;b) II un III sarakstā iekļauto vielu vai šo vielu atvasinājumu, izomēru, struktūranalogu, aktīvo metabolītu, esteru, ēteru un sāļu (ieskaitot izomēru, struktūranalogu, aktīvo metabolītu, esteru un ēteru sāļu), kuras atļauts izmantot rūpniecībā (izņemot farmaceitiskiem mērķiem) saskaņā ar šā panta pirmo daļu sarakstu apstiprina Ministru kabinets;c) Ministru kabinets nosaka kārtību, kādā izsniedz, aptur un anulē šā panta pirmajā daļā minēto atļauju, kā arī prasības, kuru izpildi nodrošina atļaujas saņēmējs, saņemot, iepērkot, izlietojot, uzglabājot, uzskaitot un iznīcinot II un III sarakstā iekļautās vielas, kā arī šā panta otrajā daļā minētajā Ministru kabineta apstiprinātajā sarakstā iekļautās vielas2) 17. pantu izsakot jaunā redakcijā, lai atļautu komersantiem, kuri ir saņēmuši likuma 7.1 pantā minēto atļauju II un III sarakstā iekļautās vielas vai šo vielu atvasinājumus, izomērus, struktūranalogus, aktīvos metabolītus, esterus, ēterus un sāļus (ieskaitot izomēru, struktūranalogu, aktīvo metabolītu, esteru un ēteru sāļus) iegādāties nepastarpināti no citās Eiropas Savienības, Eiropas Ekonomiskās zonas valstīs vai trešajās valstīs reģistrētiem komersantiem;3) 35. pantu izsakot jaunā redakcijā, lai atļautu komersantiem, kuri ir saņēmuši likuma 7.1 pantā minēto atļauju II un III sarakstā iekļautās vielas vai šo vielu atvasinājumus, izomērus, struktūranalogus, aktīvos metabolītus, esterus, ēterus un sāļus (ieskaitot izomēru, struktūranalogu, aktīvo metabolītu, esteru un ēteru sāļus) iegādāties no tādiem pašiem komersantiem, kuri arī ir saņēmuši likuma 7.1 pantā minēto atļauju.Nolūkā precizēt iestāžu funkcijas šā likuma izpildē, likums ir jāpapildina ar jaunu 34.1 pantu, kurā atrunāt Valsts policijas galvenos uzdevumus attiecībā uz II un III sarakstā iekļautajam vielām un šo vielu atvasinājumiem, izomēriem, struktūranalogiem, aktīvajiem metabolītiem, esteriem, ēteriem un sāļiem (ieskaitot izomēru, struktūranalogu, aktīvo metabolītu, esteru un ēteru sāļus), lai šīs vielas nenonāktu nelegālajā apritē.2017.gada 15.novembrī stājās spēkā Eiropas Parlamenta un Padomes direktīva 2017/2103, ar ko groza Padomes Pamatlēmumu 2004/757/TI, lai narkotiskās vielas definīcijā iekļautu jaunas psihoaktīvas vielas, un atceļ Padomes Lēmumu 2005/387/TI. Saskaņā ar direktīvas 2017/2103 2.pantu nacionālā līmenī tiesību aktiem, ar kuriem tiek pārņemtas direktīvas 2017/2103 prasības, jāstājas spēkā līdz 2018. gada 23. novembrim. Ņemot vērā minēto, likumprojekts paredz precizēt jaunas psihoaktīvās vielas definīciju, tajā skaitā ietverot preparāta definīciju saskaņā ar Pamatlēmuma 2004/757/TI 1.panta 5.punktu (direktīvas 2017/2103 1. panta 1.punkta b) apakšpunkts).Tāpat direktīvas 2017/2103 2. pants nosaka, ka dalībvalstis pieņemot atbilstošos nacionālā līmeņa tiesību aktus, tajos ietver atsauci uz šo direktīvu, Tādējādi likumprojekts paredz papildināt likumu ar jaunu sadaļu “Informatīva atsauce uz Eiropas Savienības direktīvām”. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Zāļu valsts aģentūra, Veselības inspekcija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kuri izmanto II un III sarakstā iekļautās vielas rūpniecībā, komersanti, kuri ir iesaistīti narkotiku prekursoru, kā arī neklasificēto vielu legālajā apritē. |
| 2. | Tiesiskā regulējuma ietekme uz tautsaimniecību un administratīvo slogu | Projekts ļaus komersantiem izmantot II un III sarakstā iekļautās vielas rūpniecībā atbilstoši katra komersanta vajadzībām, tiek arī paplašinātas iespējas komersantiem iegādāties šīs vielas tiesiskā ceļā. Administratīvā sloga pieaugums projekta ietekmē nebūs būtisks – projekts paredz, ka personas, kuras Latvijas Republikā šā panta pirmajā daļā minētajā sarakstā iekļautajām nekvalificētajām vielām piemēro muitas procedūru vai pagaidu uzglabāšanu, papildus Eiropas Parlamenta un Padomes 2013.gada 9.oktobra Regulas (ES) Nr.952/2013, ar ko izveido Savienības Muitas kodeksu 163.panta pirmajā daļā minētajiem dokumentiem, Valsts ieņēmumu dienestā iesniedz dokumentus, kuri pierāda šo vielu izmantošanu likumīgiem mērķiem. |
| 3. | Administratīvo izmaksu monetārs novērtējums | Projektā paredzēto normu izpildei administratīvās izmaksas komersantiem kopumā noteikti ir zemākas par 2000 EUR gadā, tādēļ administratīvo izmaksu aprēķins nav veikts. |
| 4. | Atbilstības izmaksu monetārs novērtējums | Projekts neparedz nekādas papildus prasības, kuras komersantiem būtu jāizpilda un kuru izpilde radītu kādas papildus izmaksas. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saskaņā ar projektu Ministru kabinets līdz 2019. gada 31. maijam izdod projektā paredzētajā likuma 7.1 panta otrajā un trešajā daļā paredzētos noteikumus, 42.1 panta ceturtajā daļā un 42.2 panta otrajā daļā paredzētos noteikumus, kā arī 42.4 panta piektajā daļā paredzētos noteikumus. Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2019.gada 30.maijam ir spēkā Ministru kabineta 2010.gada 21.decembra noteikumi Nr.1142 “Operatoru reģistrēšanas un licencēšanas kārtība.”, ciktāl tie nav pretrunā ar šā projekta normām.Būs nepieciešams veikt grozījumus arī likumā “Par Krimināllikuma spēkā stāšanās un piemērošanas kārtību”, kā arī Ministru kabineta 2005.gada 8.novembra noteikumos Nr.847 “Noteikumi par Latvijā kontrolējamajām narkotiskajām vielām, psihotropajām vielām un prekursoriem”. Tāpat būs nepieciešams izstrādāt likumu par likuma “Par prekursoriem” atzīšanu par spēku zaudējušu. |
| 2. | Atbildīgā institūcija | Veselības ministrija |
| 3. | Cita informācija | Likumprojekts tiks virzīts vienotā paketē ar likumprojektu “Par likuma “Par prekursoriem” atzīšanu par spēku zaudējušu”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar likumprojektu tiek pārņemta nacionālajos normatīvajos aktos Eiropas Parlamenta un Padomes 2017.gada 15.novembra direktīvā 2017/2103, ar ko groza Padomes Pamatlēmumu 2004/757/TI, lai narkotiskās vielas definīcijā iekļautu jaunas psihoaktīvas vielas, un atceļ Padomes Lēmumu 2005/387/TI noteiktās normas. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2017.gada 15.novembra direktīvā 2017/2103, ar ko groza Padomes Pamatlēmumu 2004/757/TI, lai narkotiskās vielas definīcijā iekļautu jaunas psihoaktīvas vielas, un atceļ Padomes Lēmumu 2005/387/TI |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.pants |
| 1.panta 1.punkta a) apakšpunkts | Likuma „ Par narkotisko un psihotropo vielu un zāļu likumīgās aprites kārtību” 1.panta 7) un 10)apakšpunkts | Pārņemts pilnībā | Neparedz stingrākas prasības |
| 1.panta 1.punkta b) apakšpunkts | Likumprojekta 2. pants | Pārņemts pilnībā | Neparedz stingrākas prasības |
| 1.panta 2.apakšpunkts (Pamatlēmuma 2004/757/TI 1.a panta 1.,2.un 3.punkts) | Netiek pārņemts, jo norma uzliek pienākumus Eiropas Komisijai, regulē lēmumu pieņemšanas procesu Eiropas Komisijā, kā arī uzliek pienākumu dalībvalstīm noteiktā termiņā pārņemt deleģētos aktus, kuri tiks izdoti nākotnē. | Netiek pārņemts | Nav attiecināms |
| 1.panta 2.apakšpunkts (Pamatlēmuma 2004/757/TI 1.a panta 4.punkts) | Likuma “Par Krimināllikuma spēkā stāšanās un piemērošanas kārtību” 2.pielikums | Pārņemts pilnībā | Neparedz stingrākas prasības |
| 1.panta 2.apakšpunkts (Pamatlēmuma 2004/757/TI 1.b pants) | Likuma „Par narkotisko un psihotropo vielu un zāļu likumīgās aprites kārtību” 4.panta otrā daļa | Pārņemts pilnībā | Izmantota paredzētā rīcības brīvība |
| 1.panta 3.apakšpunkts (Pamatlēmuma 2004/757/TI 8.a pants) | Netiek pārņemts, jo regulē deleģēto aktu pieņemšanas procesu Eiropas Komisijā | Netiek pārņemts | Nav attiecināms |
| 2.pants |
| 2.panta 1.rindkopa | Likumprojekta 2. pants | Pārņemts pilnībā | Neparedz stingrākas prasības |
| 2.panta 2.rindkopa | Likumprojekta 11. pants | Pārņemts pilnībā | Neparedz stingrākas prasības |
| 3.pants | Netiek pārņemts, jo ir Eiropas Komisijas, Eiropas Parlamenta vai Padomes kompetencē | Netiek pārņemts | Nav attiecināms |
| 4.pants | Netiek pārņemts, jo attiecas uz direktīvas 2017/2103 stāšanos spēkā | Netiek pārņemts | Nav attiecināms |
| 5.pants | Netiek pārņemts, jo nosaka direktīvas adresātus | Netiek pārņemts | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | 1.panta 2.apakšpunkts (Pamatlēmuma 2004/757/TI) 1.b pants) paredz dalībvalstīm rīcības brīvību attiecībā uz jaunām psihoaktīvām vielām, nosakot, ka neskarot pienākumus, kas dalībvalstīm noteikti ar šo pamatlēmumu, dalībvalstis savā teritorijā attiecībā uz jaunām psihoaktīvām vielām var atstāt spēkā vai ieviest jebkādus valsts kontroles pasākumus, ko tās uzskata par piemērotiem.Likuma „Par narkotisko un psihotropo vielu un zāļu likumīgās aprites kārtību” 4.panta otrā daļa paredz, ka ar Slimību profilakses un kontroles centra lēmumu uz laikposmu līdz 12 mēnešiem no lēmuma spēkā stāšanās dienas var aizliegt vai ierobežot tādu jaunu psihoaktīvu vielu vai tās saturošu izstrādājumu izgatavošanu, iegādāšanos, glabāšanu, pārvadāšanu, pārsūtīšanu vai izplatīšanu, kuras nav iekļautas Latvijā kontrolējamo narkotisko vielu, psihotropo vielu un prekursoru sarakstos un par kurām ir iegūta informācija no Eiropas Agrīnās brīdināšanas sistēmas vai saņemts tiesu ekspertīžu iestādes atzinums par jaunām psihoaktīvām vielām. Iepriekšminētais regulējums saglabājams, lai ierobežotu jauno vielu izplatību tūlīt pēc to konstatēšanas tirgū, negaidot attiecīgās vielas risku novērtēšanas procedūru un iekļaušanu nacionālajos kontrolējamo vielu sarakstos, līdz ar to ir noteikts 12 mēnešu termiņš pagaidu aizliegumam, ko izsniedz Slimību profilakses un kontroles centrs, līdz tiek pabeigts riska izvērtējums un viela tiek iekļauta kontrolējamo vielu sarakstā. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Par projektu tika rīkota sabiedriskā apspriede 2018.gada 5.aprīlī. |
| 3. | Sabiedrības līdzdalības rezultāti | Sabiedriskās apspriedes laikā par projektu netika saņemti konceptuāli iebildumi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zāļu valsts aģentūra, Veselības inspekcija, Valsts ieņēmumu dienests, Valsts policija, Slimību profilakses un kontroles centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas valsts institūcijas netiks radītas. |
| 3. | Cita informācija | Nav |

Veselības ministre A. Čakša

Vīza: Valsts sekretāra p.i. D. Mūrmane-Umbraško

Strautiņš, 67876190

Edgars.Strautins@vm.gov.lv

1. http://eur-lex.europa.eu/legal-content/LV/TXT/?uri=CELEX:32017L2103 [↑](#footnote-ref-1)